ముహమ్మద్ బిన్ తుగ్లక్
ముహమ్మద్ ఫక్రుద్దీన్ జునా ఖాన్గా పిలువబడే ముహమ్మద్ బిన్ తుగ్లక్ (ఆంగ్లము Muhammad bin Tughlaq, అరబ్బీ: محمد بن تغلق) (c.1300–1351) ఢిల్లీ సుల్తాను, 1325 - 1351 ల మధ్య పరిపాలించాడు. గియాసుద్దీన్ తుగ్లక్ జ్యేష్ఠకుమారుడు. గియాసుద్దీన్ ఇతనిని, కాకతీయ వంశపు రాజైన ప్రతాపరుద్రుడు వరంగల్ ను నియంత్రించుటకు దక్కను ప్రాంతానికి పంపాడు. తండ్రి మరణాంతం, 1325 లో ఢిల్లీ సింహాసనాన్ని అధిష్టించాడు.
హిందువులపై అకృత్యాలు
ఉలుఘ్ ఖాన్ (మహమ్మదు బీన్ తుఘ్లక్) క్రీ.శ 1323లో ఓరుగల్లును సాధించి తెలుగు దేశముపై ముస్లిముల పాలనకు నాంది పలికాడు. అటు పిమ్మట జరిగిన అకృత్యములకు ఒక ప్రమాణము ముసునూరి ప్రోలయ నాయకుని విలస తామ్ర శాసనము (క్రీ.శ. 1330):